

**Συνάντηση στον ΚΟΑ για**

**το Ευρυβιάδειο Γυμνάσιο Λάρνακας**

Στα γραφεία του Κυπριακού Οργανισμού Αθλητισμού βρέθηκαν ο Διευθυντής των Ακαδημιών Καλαθόσφαιρας της ΑΕΚ Αντώνης Αντωνίου και ο κ. Γιώργος Βαρνάβα προκειμένου να συναντηθούν με τον Πρόεδρο του ΚΟΑ Ανδρέα Μιχαηλίδη, την Τρίτη 21 Ιουνίου. Στη συνάντηση παρευρέθηκε και η Λειτουργός του ΚΟΑ Λουκία Γιαβρή.

Αντικείμενο της συνάντησης ήταν το αίτημα για συνδρομή του ΚΟΑ στην αναβάθμιση του παρκέ της κλειστής αίθουσας αθλοπαιδιών στο Ευρυβιάδειο Γυμνάσιο της Λάρνακας, στο πλαίσιο της αναβάθμισης που ήδη γίνεται στο σχολείο για αντισεισμική προστασία, καθώς το παρκέ δεν συμπεριλαμβάνεται στον προϋπολογισμό του έργου. Την αίθουσα χρησιμοποιούν τα παιδιά του σχολείου και τα παιδιά των ακαδημιών της ΑΕΚ.